היי טק -IN; תקשורת - OUT: הדירוג השנתי של "100 החברות שהכי טוב לעבוד בהן" שערכה חברת BDI מצביע על שינויים דרמטיים ברשימה, כאשר חברות התקשורת משלמות את מחיר התחרות ונדחקות מהעשיריה הראשונה ובמקומן נכנסות לעשיריה חברות ההיי-טק שתופסות מחצית ממנה.
במקום הראשון לא היתה כל הפתעה - אינטל ישראל המשיכה להחזיק בראש הדירוג זו השנה החמישית ברציפות. אחריה התייצבו חברת החשמל, טבע, HP ישראל ומיקרוסופט שקפצה מהמקום ה-11 לפני שנה למקום החמישי השנה. נציין כי חברת גוגל ישראל זינקה בלא פחות מ-18 מקומות בדירוג מהמקום ה-25 למקום ה-7, גם אמדוקס קפצה ב-8 דרגות למקום ה-9. הבנקים הגדולים, פועלים ולאומי תפסו את המקומות 6 ו-8 השנה. ואת העשיריה הראשונה סגרה קבוצת שטראוס.
נציין כי קצת מוזר היה לראות את מלאנוקס, אשר מנייתה זינקה בשיעור החד ביותר בבורסה מתחילת 2012 ושרבים מעובדיה נהנו ממימוש אופציות ברווחים אדירים, ממוקמת רק במקום ה-99 מבין החברות שהכי טוב לעבוד בהן, רק דרגה אחת מעל לחברת לוריאל ישראל.
כאמור, את הירידה החזקה ביותר בדירוג החברות שטוב לעבוד בהן, רשמו השנה חברות התקשורת. החברות ממגזר זה שומרות אמנם על נתח של 8% מתוך רשימת ה-100, אולם 7 מתוך 8 החברות המופיעות ברשימה, דורגו במקומות נמוכים יותר באופן משמעותי. בשנה שעברה כיכבו החברות פרטנר, בזק וסלקום בעשירייה הראשונה, אך בדירוג 2012 אין כלל ייצוג לסקטור התקשורת בעשרת המקומות הראשונים. פרטנר ירדה מהמקום ה- 2 למקום ה- 11, בזק מהמקום ה- 10 ל- 14 וסלקום ירדה מהמקום ה- 6 ל- 16 .
על פי הסקר לשנת 2011, תנאי השכר היו השיקול החשוב ביותר בבחירת מקום עבודה, ורק אחרי השכר ייחסו העובדים חשיבות ליחסי העבודה הטובים וליציבות התעסוקתית.
מאפוא המצאת את זה, מספר שלוש?
יש מקומות חניה לכולם (אין מקומות שמורים חוץ מאשר למנכ" ל). אני תמיד מוצא חניה בבניין החדש, אפילו אם אני מגיע ב11. יש קפיטריה בכל קומה. יש מסעדה למטה, ובקרוב גם בשרית. הקיוביקים גדולים ויותר ממספיקים. הם בטח לא יותר קטנים מאשר בכל חברת הי-טק אחרת. המשכורות אינם נופלות מהממוצע. ואשר למניה, כולם יודעים למי ניתנה הנבואה. לכן אתה מתנבא, ואני לא.